CELEX: C2007/042/36
Language: sk
Date: 2007-02-24 00:00:00
Title: Vec C-1/07: Návrh na začatie prejudiciálneho konania, ktorý podal Landgericht Siegen (Nemecko) 3. januára 2007 – Trestné konanie proti Frankovi Weberovi

24.2.2007   
            
            
               SK
            
            
               Úradný vestník Európskej únie
            
            
               C 42/20
            
         Návrh na začatie prejudiciálneho konania, ktorý podal Landgericht Siegen (Nemecko) 3. januára 2007 – Trestné konanie proti Frankovi Weberovi
   (Vec C-1/07)
   (2007/C 42/36)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Landgericht Siegen
   Účastník trestného konania pred vnútroštátnym súdom
   Frank Weber
   Prejudiciálna otázka
   Má sa článok 1 ods. 2 v spojení s článkom 8 ods. 2 a 4 smernice 91/439/EHS (1) vykladať tak, že bráni členskému štátu, aby na svojom území neuznával prípadne odnímal vodičské oprávnenie vyplývajúce z vodičského preukazu vydaného iným členským štátom a tým aj jeho platnosť z toho dôvodu, že jeho držiteľovi bolo v prvom uvedenom členskom štáte odňaté vodičské oprávnenie potom, čo mu v inom členskom štáte bolo udelené tzv. „druhé“ vodičské oprávnenie EÚ, pokiaľ je odňatie vodičského oprávnenia založené na udalosti/nesprávnom konaní, ku ktorému došlo pred udelením vodičského oprávnenia iným členským štátom?
   
      (1)  Smernica Rady z 29. júla 1991 o vodičských preukazoch (Ú. v. ES L 237, s. 1; Mim. vyd. 07/001, s. 317).